Ulqini i Vjetër (ishull)

Ulqini i Vjetër, i njohur edhe si Ada e Krruçit, është një ishull pran Krruçit në bregdetin e Ulqinit, në mes të rrugës Ulqin – Tivar. Ka dimensione të vogla (230 metra i gjatë dhe 106 metra i gjërë) dhe është i larguar rreth 150 metra nga bregu. Ishulli i Ulqinit të Vjetër është pika më perendimore e Komunës së Ulqinit. 

Në anën lindore të khyer kah bregu gjendet një shkëmb i lartë 44 metra, nga ku terreni ulet kah veriperëndimi i ishullit. Sot, aty mund të shihen mbetjet e manastirit mesjetar nga shekulli 12 ose 13, mbetje të kishës, bedenave, cisterës për ujë dhe një objekti tjetër në qendër të ishullit. Për herë të parë përmendet në vitin 1376 - in mari Dulcinii veteris. Në hartat e shekullit 16, 17 dhe 18, haset me emrat Dulcigno Vecchio ose Dolcigno Vecchio.

Në vitin 1968 është shapllur rezervat i peizazhit natyror, ndërsa në vitin 2021 është shpallur park natyror. Hapësira e parkut natyror përfshin 929.16 ha, nga to 830.74 ha zonë detare dhe 17.03 zonë tokësore.

 Shiko dhe 
 Kërruçi
 Ada e Bunës

 Referime 

Kategoria:Gjeografia e Ulqinit
Kategoria:Ishuj në Evropë